burgasdotpro/wikipedia huggingface dataset:
Labková patrola

Labková patrola (v anglickom origináli "PAW Patrol") je kanadský animovaný televízny seriál vytvorený Keithom Chapmanom. Produkuje ho spoločnosť Nelvana Limited Spin Master Entertainment, animáciu zaisťuje Guru Studio. V Kanade seriál vysiela TVOKids, ktorý poprvýkrát spustil ukážky seriálu v auguste 2013. Seriál mal premiéru na Nickelodeone v USA 12. augusta 2013.
Cesta III. triedy 1083 (Slovensko)

Cesta III. triedy číslo 1083 (III/1083, staré číslo III/502002) je cesta III. triedy na Slovensku spájajúca obce Slovenský Grob a Chorvátsky Grob s cestami I/62 a II/502 a mestom Pezinok a obcou Bernolákovo.
Priebeh.
Cesta III/1083 začína v Pezinku na križovatke ciest II/502 a III/1083 pri Železničnej zastávke Pezinok zastávka a reštaurácií Grinrock. Ďalej cesta pokračuje do Slovenského Grobu kde sa na začiatku obce križuje s cestou III/1082. V strede obce pri obecnom úrade sa križuje s cestou III/1084. V Chorvátskom Grobe sa dá odbočiť do miestnej časti Čierna Voda. Medzi Chorvátskym Grobom a Bernolákovom sa nachádza cestný nadjazd ponad diaľnicu D1. V Bernolákove na kruhovom objazde kde sa križujú cesty III/1083 a I/61 sa cesta končí.
Ján Samuel Fuchs

Ján Samuel Fuchs (* 16. október 1770, Levoča† 25. marec 1817, Ľvov) bol evanjelický farár, historik, pedagóg, literát, matematik.
Životopis.
Ján Samuel Fuchs sa narodil v Levoči 16. októbra 1770. Po absolvovaní Evanjelického lýcea v Levoči odišiel na jeden rok do Debrecína s cieľom naučiť sa po maďarsky. Potom pôsobil ako rétor na Evanjelickom lýceu v Bratislave. Od roku 1790 žil vo veľkovojvodstve Sasko-Výmarsko-Eisenach, kde v Jene na "Alma Mater Jenensis" študoval teológiu, filozofiu a rétoriku. Významnou udalosťou v dejinách mineralógie na Slovensku koncom 18. storočia bolo založenie Mineralogickej spoločnosti v Jene roku 1796. Pracovalo v nej mnoho významných prírodovedcov, ktorí neskôr podrobne topograficky spracúvali banícke oblasti na Slovensku a vo forme listov a vzoriek minerálov posielali správy o mineráloch zo Slovenska do Jeny. Ján Fuchs bol členom mineralogickej spoločnosti v Jene a pravidelne sa podieľal na jej činnosti. V roku 1792 sa Fuchs vrátil na Spiš, kde v Kežmarku sa stal vychovávateľom v šľachtickej rodine Szirmayovcov. V rokoch 1796 – 1809 učil na Evanjelickom lýceu v Levoči, tu sa mu narodili synovia Viliam (* 1802† 1853), budúci banský a hutnícky expert a Albert (* 1804† 1894), budúci fyzik. Na lýceu vyučoval filozofiu, klasické jazyky a matematiku. Po tom, čo dlhoročný rektor levočského gymnázia (17931815) Martin Liedemann založil v roku 1803 v Levoči výchovný ústav pre šľachtické deti Fuchs začal vyučovať aj v tomto ústave. Z Levoče Fuchs odišiel do Kežmarku, kde v rokoch 18091813 pôsobil ako evanjelický farár. Potom bol povolaný do Ľvova na súčasnej Ukrajine ako farár, aby sa staral o Haličskú diecézu, ktorá bola po smrti Samuela Bredetzkého v júni 1812 voľná. V tom istom roku bol Fuchs vymenovaný za haličského superintendenta so sídlom vo Ľvove v Haliči a Bukovine. Fuchs však mohol tento úrad zastávať len štyri roky, zomrel vo Ľvove 25. marca 1817 vo veku 46 rokov.
Noačo?!

Noačo?! je piaty štúdiový album slovenskej speváčky Dominiky Mirgovej, ktorý vyšiel 29. novembra 2020 pod značkou Talizman s.r.o.. Na albume sa nachádzajú spolupráce s menami ako Tina, Refew, Majself, Mišo Biely, Čis T, Miroslav Mirga, Šorty či samotný výkonný producent albumu ADiss.
David Čerňanský

David Čerňanský (* 18. júl 2002, Liptovský Mikuláš), prezývaný Frozen, je slovenský profesionálny hráč počítačovej hry Counter-Strike 2 a štvornásobný majster Česka v tejto hre.
Kariéra.
Hru "Counter-Strike" hrá od roku 2010, kedy hru spoznal vďaka bratovi, ktorý hral verziu 1.6 pravidelne. Hra ho zaujala a tak postupne získal prvé skúsenosti pri hre v tíme. V roku 2014 prestúpil z Counter-Strike 1.6 scény na novú verziu Global Offensive. Táto verzia ho zaujala a ešte toho istého roku sa zúčastnil svojho prvého LAN turnaja. V nasledujúcom roku sa angažoval v československom tíme Cyborg Factory, odkiaľ jeho ďalšie kroky viedli do Neophyte, kde po boku spoluhráčov ecko, queztone, barb1 a DEV7L získal titul Majstra Českej republiky 2015.
Ďalším krokom v jeho kariére bol prestup do tímu eXtatus v prvej polovici roku 2016. V eXtatuse vyhral ďalšie dve majstrovstvá Českej republiky a to v roku 2016 a 2017. Tu sa prvýkrát začal ukazovať aj na svetovej scéne, kde si ho obľúbilo aj niekoľko zahraničných fanúšikov. Po rozpade CS:GO sekcie v organizácii eXtatus 5. júla 2018 vytvoril spoločne s ďalšími poprednými hráčmi československej športovej scény tím warmup. V septembri 2018 sa spoločne so svojimi súčasnými spoluhráčmi z tímu warmup pripojil k organizácii Majestic Lions.
Krátko na to ale prestúpil z Majestic Lions do ďalšieho českého tímu Gunrunners v ktorom na majstrovstvách SR v počítačových hrách 2018 získal svoj štvrtý titul majstra SR v rade.
V marci roku 2019 opäť prestúpil, tentoraz už do zahraničia, a to do nemeckého tímu Mousesports. 5. decembra 2023 prestúpil do tímu FaZe clan, ktorý bol v tom čase podľa rebríčka HLTV najlepším tímom na svete.
Intel Extreme Masters

Intel Extreme Masters (skrátene IEM ) je elektronický športový turnaj organizovaný spoločnosťou Intel a ESL (Electronic Sports League). Turnaj je celosvetový a hrajú na ňom iba najlepšie kluby z celého sveta. Každoročne tento turnaj je zameraný na hry League of Legends a Starcraft II ( Counter-Strike, Quake Live, World of Warcraft, Warcraft III).
Miesta organizovania turnajov v roku 2023.
V nasledujúcich mestách sa v hre odohrali turnaje:
FaZe Clan

FaZe Clan (skrátene FaZe, v minulosti FaZe Sniping) je profesionálna e-športová organizácia so sídlom v Los Angeles, Kalifornia, USA. Organizácia bola založená 30. mája 2010. Členovia organizácie súťažia v rôznych videohrách, ako sú "Call of Duty", ', ', "Tom Clancy's Rainbow Six Siege", "FIFA", "Valorant", "Fortnite Battle Royale".
"Counter-Strike: Global Offensive".
Tím bol v tejto hre štyrikrát prvým na svete podľa uznávaného rebríčku od HLTV.
Nemrut Dağı

Nemrut Dağı môže byť:
Filipovský vrch

Filipovský vrch () je vrch v Laboreckej vrchovine, krajinnom celku Nízkych Beskýd. Leží nad obcou Kečkovce, približne severne od Svidníka. 
Poloha.
Nachádza sa na severozápadnom okraji vrchoviny, v Prešovskom kraji, okrese Svidník a na katastrálnom území obce Kečkovce a Havranec. Najbližšími sídlami sú juhovýchodne situovaný Havranec a Dlhoňa, južne leží Vápeník a Kečkovce, juhozápadne Roztoky a západne obec Hutka, no tiež na poľskom území ležiaca osada Ozenna. Je súčasťou Chránenej krajinnej oblasti Východné Karpaty.
Opis.
Filipovský vrch leží v hraničnom hrebeni na severozápadnom okraji Laboreckej vrchoviny. Štátna hranica však vrch traverzuje severným úbočím a tak vrchol je výhradne na území Slovenska. Západným smerom sa nachádza Dab (), Debi wierch (), Vysoký vrch (), Czeremcha (), Kaštielik () a Kačalová (), južným Javorník (), Makovica (), Čierna hora (), Pomierka (), Rohuľa () a Timofejka (), východným Pacutová (), Javorie (), Čierťaž (), Skalné (), Stávok (), Kačurák () a Čeršľa () a severným Czerszia (), Szczob (), Czerteź () a Nad Tysowym (). Severovýchodné a východné svahy odvodňuje Svidničanka, juhozápadné Mostovka, obe smerujúce do Ondavy, voda zo severozápadného úbočia smeruje do Wisloky v povodí Visly. Na vrchol nevedie značená turistická trasa, no severne prechádza Východokarpatská magistrála. V okolí je niekoľko hrobov padlých vojakov s pamätníkmi. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je však vidieť okolité vrcholy Laboreckej vrchoviny, no tiež blízku Ondavskú vrchovinu, Busov, Slanské a Vihorlatské vrchy, ojedinele i Tatry.
Prístup.
Na vrchol nevedie značený turistický chodník, no v blízkosti vedie traverzom Východokarpatská magistrála.
Zagłębie Sosnowiec (ženský basketbal)

MB Zagłębie Sosnowiec je poľský ženský basketbalový klub, pôsobiaci v meste Sosnowiec od roku 2015. Od sezóny 2015/16 pôsobí primárne v poľskej najvyššej súťaži, Basket Liga Kobiet (BLK). V minulosti používal názvy "JAS-FBG Zagłębie Sosnowiec" a "CTL Zagłębie Sosnowiec". Pod súčasným názvom funguje klub od roku 2022. Najväčším úspechom klubu bolo doposiaľ 4. miesto v BLK v sezóne 2022/23. V sezóne 2023/24 hrá Sosnowiec v BLK a v Eurocupe. V klube pôsobila v sezóne 2022/23 slovenská basketbalistka Miroslava Mištinová.
Súpiska hráčok.
Káder pre sezónu 2023/24.
"Zoznam je aktuálny ku 12. februáru 2024."
Pakost sibírsky

Pakost sibírsky () je dvojročná až trváca bylina z čeľade pakostovité ("Geraniaceae"). Jeho prirodzený areál sa rozprestiera od východnej Európy po mierne oblasti Ázie.
Opis.
Pakost sibírsky je dvojročná až trváca bylina s krátkym a tenkým podzemkom. Byle sú poliehavé alebo vystúpavé, od bázy rozkonárené, na stonkách a listových stopkách dlho a tuho chlpaté, vysoké 30 až 60 cm.
Stonkové listy sú protistojné a dlhostopkaté. Prízemné listy sú v ružici, čoskoro odumierajú. Čepele sú hlboko dlaňovito päťdielne až sedemdielne, horné trojdielne, na báze široko vykrojené, s priemerom 3 až 6 cm. Diely sú klinovité, na báze celistvookrajové, na vrchole s tromi zárezmi až perovito laločné. Prílistky sú kopijovité, dlho končisté, často brvité.
Súkvetie je riedke, jednokveté, kvetné stopky sú dlhé 1 až 3 cm, naspäť odstávajúco chlpaté, pri dozretí sklonené. Bledoružová päťpočetná koruna je pravidelná. Kvetné lupienky sú voľné, obrátene vajcovité, na báze zúžené do krátkeho brvitého nechtíka, na vrchole plytko vykrojené, s tmavšími žilkami, dlhé 5 až 7 mm. Semenník je päťpuzdrový, s jednou čnelkou rozdelenou na päť blizien. Tyčinky sú na báze vajcovito rozšírené a chlpaté. Päťpočetný kalich má lístky voľné, vajcovité, trojžilové, ostité, pri dozretí odstávajúce, dlhé 6 až 7 mm.
Zobákovité plody sú hladké, krátko žliazkato chlpaté, nevráskavé, dlhé do 20 mm. Po dozretí sa rozpadávajú na päť na vrchole spojených plôdikov. Semená sú jemne sieťkované.
Rozšírenie.
Západný areál prirodzeného výskytu pakosta sibírskeho začína v Európe od Bulharska cez Ukrajinu a pobaltské štáty a ďalej sa rozprestiera na východ až po Kamčatku a Čukotku a na juhu po Mongolsko a Čínu.
V Európe je zavlečený od Francúzska, cez Taliansko po Poľsko a Nórsko a tiež v Spojených Štátoch.
Na Slovensku je taktiež považovaný za nepôvodný druh. Jeho výskyt bol zaznamenaný v okolí Bratislavy, Levoče a Humenného.
Ekológia.
Pakost sibírsky rastie pri cestách, na brehoch riek a v pobrežných krovinách. Obľubuje vlhké, výživné, vápenaté pôdy. Kvitne od júla do augusta.
Conor Bradley

Conor Bradley (* 9. júl 2003, Castlederg, Severné Írsko) je severoírsky profesionálny futbalista, ktorý na pozícií pravého obrancu za klub Liverpool, ktorý pôsobí v Premier League a národný tím Severného Írska.
Klubová kariéra.
Bradley začal svoju mládežnícku kariéru vo veku deviatich rokov a to v jeho rodnom klube St. Patrick's FC a v rovnakom veku začal trénovať aj vo vývojovom centre Liverpoolu v Severnom Írsku. Následne hral za Dungannon United Youth a Dungannon Swifts. Conor sa následne presťahoval do Anglicka, kde sa v roku 2019 pridal k mládežníckej akadémii Liverpoolu v rámci dvojročného štipendijného programu. Už po prvom roku podpísal s klubom svoju prvú profesionálnu zmluvu platnú na tri roky do roku 2023.
Za seniorský tím Liverpoolu debutoval v prípravnom zápase proti VfB Stuttgart v júli 2021, pričom odohral celý 30-minútový mini zápas. 9. augusta odohral 10 minúť v poslednom prípravnom zápase tímu proti CA Osasuna. Svoj prvý profesionálny zápas za Liverpool odohral v zápase EFL Cupu proti Norwich City v septembri 2021, čím sa stal prvým hráčom Severného Írska, ktorý nastúpil v súťažnom zápase za Liverpool od Sammyho Smytha v roku 1954.
21. júna 2022 Bradley podpísal zmluvu Boltonom Wanderers, ktorý pôsobí v EFL League One. Do klubu prestúpil na hosťovanie na jednu sezónu. Za Bolton debutoval 30. júla remízou 1:1 v zápase proti Ipswich Town. 9. augusta strelil svoj prvý gól pri víťazstve klubu 5:1 v EFL Cupe nad Salford City. O týždeň neskôr strelil svoj prvý ligový gól, jediný v zápase pri výhre 1:0 nad Morecambe. 2. apríla štartoval vo finále EFL Trophy 2023, ktoré Bolton vyhral 4:0 proti Plymouth Argyle. Conor bol napokon zvolený za hráča roka Bolton Wanderers pre sezónu 2022/2023.
21. januára 2024 zažil Bradley svoj debut v základnej zostave v zápase Premier League, keď Liverpool vyhral nad Bournemouthom 4:0. V zápase zaznamenal asistenciu pri druhom góle Dioga Jotu. 31. januára strelil svoj prvý gól za Liverpool pri víťazstve 4:1 proti Chelsea. Na svoje konto si v tom istom zápase pripísal aj dve asistencie, čím si už druhýkrát v priebehu troch dní vyslúžil ocenenie Muž zápasu.
Reprezentačná kariéra.
Bradley hral za národný tím Severného Írska do 16 rokov v roku 2018, a bol kapitánom tímu, ktorý vyhral Victory Shield. Nasledujúci rok sa objavil za naordný tím do 17 rokov, vrátane zápasov kvalifikácie na majstrovstvá Európy do 17 rokov 2019.
V máji 2021 bol Bradley povolaný do seniorského národného tímu na priateľské zápasy proti Malte a Ukrajine. Svoj reprezentačný debut si odkrútil 30. mája proti Malte, kde nastúpil ako striedajúci hráč v 85. minúte za Stuarta Dallasa. Zápas v Klagenfurte sa skončil výhrou Severného Írska 3:0.
Osobný život.
Bradley je rodákom z Castledergu v grófstve Tyrone. 
Úspechy.
Liverpool
Bolton Wanderers
Individuálne
Za všetkým hľadaj Agátu

Za všetkým hľadaj Agátu je americký televízny limitovaný seriál, natočený na motívy komiksov od vydavateľstva Marvel Comics. Autorom seriálu, ktorý je súčasťou fiktívneho sveta Marvel Cinematic Universe, je Jac Schaefferová.
Vývoj série sa začal v októbri 2021 s Schaefferovou a Hahnovou a bol oficiálne oznámený v novembri 2021. Schaefferová, Gandja Monteirová a Rachel Goldbergová sa stali režisérkami začiatkom roku 2023, tesne pred natáčaním. Na tomto projekte pracovalo množstvo ďalších hercov a členov štábu zo seriálu "WandaVision" (2021). V máji 2024 bol odhalený oficiálny názov. Seriál bude uvedený na streamovacej platforme Disney+ 19. septembra 2024 a bude obsahovať deväť epizód. "Za všetkým hľadaj Agátu" je súčasťou 5. fázy Marvel Cinematic Universe a Mnohovesmírnej ságy. 
Dej.
Istý podozrivý mladík oslobodí neslávne známu bosorku Agátu Harknessovú spod kliatby. Bezmocnú a zraniteľnú Agátu zaujme mladíkova ponuka vydať sa legendárnou Cestou hrôz, na ktorej číhajú mnohé nástrahy a skúšky. Bosorka, ktorá prežije a Cestou hrôz zdarne prejde, získa to, čo jej najviac chýba. Spoločne so záhadným mladíkom založí Agáta nový koven a s ďalšími tromi bosorkami a jednou civilistkou sa vydajú Cestou hrôz.
Obsadenie.
Emma Caulfieldová Fordová si zopakuje rolu Sarah Proctorovej / Dottie Jonesovej z "WandaVision" (2021). David Payton sa vráti ako John Collins / „Herb“, David Lengel ako Harold Proctor / „Phil Jones“, Asif Ali ako Abilash Tandon / „Norm“ a Amos Glick ako doručovateľ pizze obsadený ako „Dennis“. Úlohy zo seriálu WandaVision si zopakujú aj Kate Forbes ako matka Agáty / Evanora Harknessová a Brian Brightman ako šerif z Eastview, New Jersey. Maria Dizzia a Okwui Okpokwasili boli navyše obsadené do nezverejnených úloh.
Natáčanie.
Natáčanie sa začalo 17. januára 2023 s pracovným názvom "My Pretty" a trvalo do 28. mája 2023 v Atlante.
Časti.
1. séria.
Séria bude pozostávať z deviatich epizód. Jac Schaefferová, Gandja Monteirová a Rachel Goldbergová režírovali každá po tri epizódy.
Premiéra.
Prvé dve epizódy mali premiéru 18. septembra 2024 v USA a 19. septembra 2024 na Slovensku. Posledné dve epizódy budú mať premiéru 31. októbra 2024
Osikovský potok

Osikovský potok je potok v Čergove a Ondavskej vrchovine. Tečie v regióne Šariš v Prešovskom kraji, v okrese Bardejov a je pravostranným prítokom vodného toku Fričkovský potok. Má dĺžku .
Prameň.
Pramení v v západnom kúte územia obce Osikov, v lesnom extraviláne v severnom okraji terénneho chrbta Krivá cesta v okrese Bardejov v Prešovskom kraji. 
Opis toku.
Od prameňa tečie juhovýchodným smerom v lesnom extraviláne obce Osikov, pravým brehom obmýva les Žiarová a mení smer na severovýchodovýchod. V priteká na obecnú hranicu medzi Osikovom a obcou Fričkovce, priberá ľavostranný bezmenný prítok v suchom období bez vody a obmýva ľavým brehom les Prívesné. Tečie po obecnej hranici až po , kde vteká opäť na územie obce Osikov, ľavým brehom obmýva pole Suchý potok a vteká do poľnohospodárskeho extravilánu. Ľavým brehom obmýva pole Popriečna a pravým brehom pole Záhumnie, v priteká na horný koniec intravilánu obce Osikov a mení smer na juhovýchod. Preteká intravilánom východným smerom až po jeho dolný koniec v , kde pri športovom štadióne vteká do poľnohospodárskeho extravilánu. V ústi do Fričkovského potoka ako jeho pravostranný prítok. Fričkovský potok ďalej ústi do Sekčova. Pramení, preteká a ústi na území obce Osikov, pričom časť toku tvorí hranicu medzi Osikovom a obcou Fričkovce. Nemá dôležitejší prítok. 
Pôvod názvu.
Názov vodného toku má pôvod v názve obce Osikov, na území ktorej pramení, preteká a ústi. Názov obce Osikov má pôvod v charakteristickom výskyte dreviny osika (topoľ osikový), botanicky Populus tremula. Vývoj názvu obce podľa dochovaných stredovekých listín: 1296 Osiko, 1372 Osikov, 1808 Osiková, 1920 Ošikov, 1927 Osikov. Zo slovného základu "osikov" rozšírením o formant prídavného mena "-ský" a po kombinácii so všeobecným podstatným menom "potok" s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Osikovský potok ako súčasť veľmi početnej skupiny názvov v slovenskej toponymii, najmä hydronymii. Hydronymum Osikovský potok bolo štandardizované v roku 1975. V súčasnej slovenskej štandardizovanej hydronymii hydronymum Osikovský potok je jedinečným názvom (február 2024). 
Referencie.
Turistická značkovaná trasa číslo 8122

 Turistická značkovaná trasa číslo 8122 je krátka žltá trasa v Považskom Inovci, spájajúca rázcestie Jurko so sedlom Marhát. Prechádza okolo Kostolíka svätého Juraja. Dĺžka trasy je 2,5 km.
Zdenek Wasserbauer

Mons. Zdenek Wasserbauer (* 15. jún 1966, Nové Město na Moravě) je 
český rímskokatolícky biskup, pražský pomocný biskup. Je kanonik svätovítskej kapituly v Prahe a riaditeľom kúrie pražského arcibiskupstva. V minulosti pôsobil aj ako čestný kanonik kapituly sv. Kozmu a Damiána v Starej Boleslavi.
Životopis.
Zdenek Wasserbauer vyrastal v dedine Sázava pri Žďári nad Sázavou na česko-moravskom pomedzí. Vyštudoval gymnázium v Žďári nad Sázavou a potom študoval na Vysokej škole poľnohospodárskej v Prahe-Suchdole. Tú absolvoval s titulom inžinier, v roku 1989 absolvoval povinnú vojenskú službu. V roku 1990 začal štúdiá na obnovenej Katolíckej teologickej fakulte v Prahe. Po prvom roku bol na ďalšie štúdiá vyslaný na Pápežskú lateránsku univerzitu do Ríma.
Roku 1996 sa vrátil do Česka, bol vysvätený na kňaza, inkardinovaný do pražskej arcidiecézy a začal pôsobiť v Prahe 4. Od roku 1998 študoval opäť v Ríme na postgraduálnom štúdiu v odbore spirituálnej teológie. V roku 2003 ukončil svoje štúdiá doktorandskou prácou na tému "Teológia a spiritualita diecézneho kňaza v cirkvi ako spoločenstvo na začiatku tretieho tisícročia".
V rokoch 2000 – 2010 pôsobil ako špirituál pražského kňazského seminára. V tejto funkcii sa spolu so sebe zverenými bohoslovcami podieľal na organizovaní víkendových duchovných obnov v pražskom seminári pre tých, ktorí uvažovali o kňazstve. Pre nich tiež s bohoslovcami organizoval týždenné letné pobyty na fare v Hornej Planej v južných Čechách, ktoré v sebe kombinovali prvky tábora a exercicií.
K 1. októbru 2010 bol uvoľnený z funkcie špirituála a bol menovaný farárom vo farnosti pri Kostole Najsvätejšieho Srdca Pána na pražských Vinohradoch. 15. januára 2012 bol menovaný čestným kanonikom staroboleslavskej kapituly a 4. marca toho istého roku bol do tejto funkcie inštalovaný. K 1. máju 2014 sa navyše stal okrskovým vikárom III. pražského vikariátu. 18. júna 2015 bol uvoľnený z funkcie čestného kanonika v Starej Boleslavi a namiesto toho bol menovaný sídelným kanonikom metropolitnej kapituly pri Katedrále sv. Víta v Prahe. Súčasne bol menovaný riaditeľom kúrie pražského arcibiskupstva. Dňa 24. marca 2016 bol počas bohoslužby Missa chrismatis s platnosťou od 1. apríla 2016 menovaný generálnym vikárom pražskej arcidiecézy.
23. januára 2018 bol menovaný pomocným biskupom pražskej arcidiecézy a titulárnym biskupom butrintským. Zdenek Wasserbauer bol vysvätený na biskupa počas bohoslužby vo svätovítskej katedrále 19. mája od 10.00. Svätiteľom bol pražský arcibiskup Dominik Duka, spolusvätiteľmi brnenský biskup Vojtech Cikrle a kráľovohradecký biskup Ján Vokál.
Euthymides

Euthymides () môže byť:
Stávok

Stávok (; staršie aj Nástavok, ) je vrch v Laboreckej vrchovine, krajinnom celku Nízkych Beskýd. Leží na slovensko-poľskej hranici, nad obcou Vyšná Pisaná, približne severne od Svidníka. 
Poloha.
Nachádza sa v hraničnom hrebeni na severozápadnom okraji vrchoviny. V slovenskej, južnej časti zasahuje na územie Prešovského kraja, okresu Svidník a katastrálne územie obce Vyšná Pisaná, severná časť patrí poľskému Podkarpatskému vojvodstvu, powiatu Krosno a gmine Dukla. Najbližšími sídlami sú juhovýchodne situovaný Šarbov a Krajná Porúbka, južne leží Vyšná a Nižná Pisaná, juhozápadne Dlhoňa a Havranec a severne na území Poľska obec Olchowiec. Je súčasťou Chránenej krajinnej oblasti Východné Karpaty v slovenskej a Magurského národného parku v poľskej časti.
Opis.
Stávok leží v hraničnom hrebeni na severozápadnom okraji Laboreckej vrchoviny a v Poľsku sa nazýva Baranie. Je uzlovým vrchom, pretože na sever i na juh z neho vybiehajú rázsochy. Západne sa nachádza Czerszia (), Čeršľa (), Kačurák () a Filipovský vrch (), južne Rohuľa (), Dubica (), sedlom oddelené Skalné () a Murinčiak (), východne Lipovina (), Lysý vrch (), Zimny wierch () a Derwiska () a severne Kury wierch (), Dzial () a sedlom oddelené Dobańce (). Na južných svahoch pramení Kapišovka, ktorou odteká voda z tejto časti do rieky Ondavy, západnú časť odvodňuje potok Baranie a severovýchodné Olchowczik do Wisloky v povodí Visly. Vrcholom vedie značená Východokarpatská magistrála. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny, ojedinele tiež Ondavskú vrchovinu, Busov, Čergov, Slanské a Vihorlatské vrchy, ojedinele i Tatry.
Pakost strihaný

Pakost strihaný () je suchomilná jednoročná bylina z čeľade pakostovité ("Geraniaceae"). Jeho prirodzený areál sa rozprestiera od Európy až po strednú Áziu a rozšírený je aj v severnej Afrike.
Opis.
Pakost strihaný je suchomilná jednoročná bylina, vysoká 10 až 50 (60) cm, s kolovitým koreňom. Byle sú rozkonárené, poliehavé až vystúpavé, porastené naspäť smerujúcimi chlpmi a ojedinelými žliazkami. Podobá sa na pakost holubí, s ktorým sa môže zamieňať.
Stonkové listy sú protistojné, dolné sú dlhostopkaté, horné s krátkymi stopkami. Dlhostopkaté prízemné listy už počas kvitnutia odumierajú. Listová čepeľ má v priemere 2 až 5 cm, v obryse je okrúhla, dlaňovito päťdielna až sedemdielna alebo až dlaňovito strihaná. Listové stopky sú najmä v hornej časti odstávajúco chlpaté. Prílistky sú kopijovité, odstávajúco štetinaté.
Drobné kvety s priemerom do 10 mm vyrastajú v dvojkvetých páperistých a roztratene žliazkatých vidliciach, ktoré sú rovnako dlhé alebo kratšie ako podporný list. Fialovočervená päťpočetná koruna je pravidelná. Kvetné lupienky sú voľné, obrátene srdcovité, na báze zúžené do krátkeho nechtíka, nad bázou brvité, na vrchole srdcovito vykrojené a rovnako dlhé ako kalich. Semenník je päťpuzdrový, s jednou čnelkou rozdelenou na päť blizien. Tyčiniek je desať, na báze sú široko kopijovité a brvité. Päťpočetný kalich má lístky voľné, vajcovité, päťžilové, páperisté, dlhé 4 až 6 mm a na vrchole asi 1 mm ostité.
Zobákovité plody sú žliazkaté a krátko štetinaté. Po dozretí sa rozpadávajú na päť na vrchole spojených plôdikov. Guľato vajcovité semená sú drobno jamkovité.
Rozšírenie.
Prirodzený areál pakosta strihaného zahŕňa celú Európu od Portugalska až po európske Rusko. Na juhu je pôvodný v Afrike od Maroka cez Alžírsko, Líbyu, Egypt až po Irán a Afganistan. Zavlečený je na Britských ostrovoch, v Severnej a Južnej Amerike, v Juhoafrickej republike, Austrálii, Tasmánii, na Novom Zélande, v Japonsku a na Kórejskom polostrove.
Na Slovensku je na celom území, najmä v teplejších oblastiach hojný. Najvyššie pozorovaný výskyt bol zaznamenaný vo výške 877 m n. m., v Dolnom Smokovci.
Ekológia.
Pakost strihaný rastie ako burina na poliach, v záhradách, viniciach, pri cestách, na opustených miestach od nížin do podhorského stupňa. Obľubuje vlhké i vysychavé, výživné, zásadité, výhrevné hlinité pôdy. Kvitne od mája do septembra (októbra).
Wilhelm Fuchs

Wilhelm Fuchs (* 1. august 1802, Levoča† 28. január 1853, Belehrad) bol lekárnik, chemik, hutník, mineralóg, banský odborník.
Životopis.
Wilhelm (Viliam) Fuchs pochádzal z rozvetvenej rodiny Fuchsovcov. Jeho otec Ján Samuel Fuchs bol evanjelickým farárom, profesorom kežmarského lýcea, haličským superintendentom so sídlom v Ľvove, autorom učebníc pre evanjelické stredné školy, filozofom, matematikom a literátom. Mal sedem súrodencov. Jeho mladším bratom bol fyzik Albert Fuchs a bratrancom priemyselník a novinár Rudolf Fuchs (* 1809† 1892). Po predčasnej smrti svojho otca sa musel boriť s existenčnými problémami. V snahe, čo najrýchlejšie si zabezpečiť živobytie po absolvovaní strednej školy vo Ľvove odišiel do Pešti, kde absolvoval farmaceutický kurz. Svoj záujem o chémiu a botaniku zavŕšil v roku 1826 štúdiom vo Viedni a doktorátom z chémie. V jeho záujme o chémiu a botaniku ho podporoval aj rodák z Banskej Štiavnice chemik a botanik Joseph Franz von Jacquin. Jeho snaha vydať herbár flóry Schneebergu, najvyššej hory Dolného Rakúska bola však neúspešná. Na výlete do Kamenice (Chemnitzu) zaujalo Fuchsa banícke povolanie natoľko, že sa neskôr rozhodol pre banícke štúdium. Podporu na štúdiom našiel u filantropa Martina Bencúra, lekárnika v Šoprone, ktorý mu všemožne napomáhal v jeho ďalšej kariére. Bencúr rozpoznal jeho talent pre prírodné vedy a presvedčil ho, aby sa vzdal neúspešnej lekárnickej kariéry a išiel študovať baníctvo na Banskú akadémiu v Banskej Štiavnici. Dobre pripravený študent trojročné štúdium zvládol za jeden rok. Po úspešnom absolvovaní akadémie sa Fuchs stal významným odborníkom na baníctvo, mineralógiu a hutníctvo v Rakúsko-uhorskej monarchii. Bencúr, ako to mal vo zvyku, diskrétne a všestranne podporoval Wilhelma Fuchsa až do jeho predčasnej smrti v roku 1853. 
Po štúdiu v Banskej Štiavnici v rokoch 1833 a 1834 praxoval Fuchs v baniach v Smolníku ako banský chemik. Od roku 1835 banský úradník v Agorde. V roku 1836 tavičský majster v Szászkabánya (Sasca Montană v terajšom Rumunsku). Od roku 1844 radca a správca hút v Banskej Štiavnici, kde vynašiel nový spôsob tavenia striebornej rudy. Zapojil sa do revolučných udalostí v roku 1848. Bol preto v roku 1849 odvolaný zo svojej funkcie. V rokoch 1851 až 1853 viedol banský priemysel v Srbsku. Od roku 1849 bol členom korešpondentom cisárskej Rakúskej akadémie vied.
FC Slovan Galanta

FC Slovan Galanta je slovenský futbalový klub sídliaci v meste Galanta, ktorý vznikol v roku 1911. Momentálne je účastníkom 3. slovenskej futbalovej ligy v skupine Západ. Klubové farby sú biela a čierna.
Tucker Carlson

Tucker Swanson McNear Carlson (* 16. máj 1969, San Francisco, Kalifornia) je americký konzervatívny politický komentátor a spisovateľ, ktorý v rokoch 2016 až 2023 viedol politickú talkshow "Tucker Carlson Tonight" na stanici Fox News. Od ukončenia zmluvy so spoločnosťou Fox News moderuje reláciu "Tucker on X" (pôvodne "Tucker on Twitter"). Carlson, obhajca bývalého amerického prezidenta Donalda Trumpa, je označovaný za „azda najvýraznejšieho zástancu ‚trumpizmu‘“ a za „najvplyvnejší hlas v pravicových médiách, bez tesnej konkurencie“.
Životopis.
Carlson začal svoju mediálnu kariéru v 90. rokoch 20. storočia, keď písal pre "The Weekly Standard" a iné publikácie. V rokoch 2000 až 2005 bol komentátorom CNN a v rokoch 2001 až 2005 spolumoderátorom "Crossfire", diskusného programu tejto siete v hlavnom vysielacom čase. V rokoch 2005 až 2008 moderoval nočný program "Tucker" na stanici MSNBC. V roku 2009 sa stal politickým analytikom pre Fox News, kde vystupoval v rôznych reláciách, až kým nespustil svoju vlastnú. V roku 2010 Carlson spoluzakladal a pôsobil ako prvý šéfredaktor pravicovej spravodajskej a názorovej webovej stránky "The Daily Caller", až kým v roku 2020 nepredal svoj vlastnícky podiel a neodišiel. Napísal tri knihy: "Politici, straníci a paraziti" ("Politicians, Partisans, and Parasites", 2003), "Loď bláznov" ("Ship of Fools", 2018) a "Dlhý sklz" ("The Long Slide", 2021).
V apríli 2023 spoločnosť Fox News Carlsona prepustila na základe jeho predošlých kontroverzných vyjadrení a zrušila jeho reláciu bez akéhokoľvek vysvetlenia. "Tucker Carlson Tonight" bol v tom čase jednou z najsledovanejších káblových spravodajských relácií v krajine. Jeho najnovšie pôsobenie sa viaže na platformu X. Prvá časť "Tucker on Twitter" bola vydaná 6. júna 2023 a trvala niečo vyše 10 minút.
V roku 2004 sa zriekol svojej pôvodnej podpory vojny v Iraku. V roku 2016 vyjadril v "Politico" podporu Donaldovi Trumpovi. Carlson pochválil predsedu vlády Viktora Orbána počas svojej návštevy Maďarska v roku 2021.
Vo februári 2024 odvysielal rozhovor s ruským prezidentom Vladimirom Putinom. Šlo o prvý rozhovor, ktorý Putin poskytol západnému novinárovi od začiatku ruskej invázie na Ukrajinu vo februári 2022. Spôsob vedenia rozhovoru, kde Carlson bez výraznejšej snahy o konfrontáciu nechával Putina prednášať dlhé monológy a historické exkurzy, v ktorých sa ako moderátor strácal, podrobilo viacero komentátorov z radov novinárov aj politikov tvrdej kritike, že v konečnom dôsledku zohral vo vzťahu ku kremeľskému režimu rolu „užitočného idiota“. Konzervatívnejší komentátori oceňovali už samotný fakt, že k rozhovoru došlo, ako krok správnym smerom v kontexte slobody médií.
Turistická značkovaná trasa číslo 5131

 Turistická značkovaná trasa číslo 5131 je zelená trasa v Považskom Inovci, ktorá spája obec Nitrianska Blatnica s Modrovou cez sedlo Gajda. Dĺžka trasy je 13,05 km.
Nekonečná láska

Nekonečná láska (tur. "Kara Sevda") je dramatický turecký seriál, v ktorom hlavné postavy stvárňujú herečka Neslihan Atagül a herec Burak Özçivit. Na Slovensku seriál vysielala TV Doma od 3. apríla 2017 do 21. decembra 2017 od pondelka do štvrtka o 21:40 v dvoch častiach za sebou. Neskôr sa seriál presunul do hlavného vysielacieho času na 20:30. Následne TV Doma seriál reprízovala od 4. februára 2019 do 16. augusta 2019.
Dej.
Nihan ("Neslihan Atagül") a Kemal ("Burak Özçivit") sa prvýkrát stretnú na tom najneromantickejšom mieste na svetev autobuse. Obidvaja na seba od tohto vzácneho okamihu nedokážu prestať myslieť. Jednoducho sa do seba až po uši zaľúbia. Lenže Kemal pochádza z chudobnej rodiny a rodina Nihan patrí do vyššej spoločenskej vrstvy. Napriek tomu je rodina Sezinovcov veľmi zadlžená a jedinou záchranou je pre nich pomoc od rodinného priateľa Galipa ("Burak Sergen"), ktorý za záchranu Nihaninej rodiny požaduje, aby sa Nihan vydala za jeho syna Emira ("Kaan Urgancıoğlu"). Nihan však Emira nemôže ani cítiť, je totiž arogantný a chamtivý. Keď Nihan Emira odmietne, Emir sa rozhodne nastražiť na rodinu Sezinovcov pascu a využije na to nič netušiaceho Ozana ("Barış Alpaykut"), Nihaninho brata. A tak, keď Kemal po nejakom čase požiada Nihan o ruku, jej odpoveď mu zlomí srdce. Ešte viac ho zničí správa o tom, že sa Nihan vydala za bohatého Emira Kozcuoğla. Po niekoľkých rokoch sa cesty Nihan a Kemala opäť skrížia, aby zistili aké klamstvá, intrigy a pretvárka zabránili ich spoločnému šťastiu...
Isabela Merced

Isabela Yolanda Moner (* 10. júl 2001, Cleveland, Ohio, USA) profesionálne známa ako Isabela Merced je americká herečka a speváčka. 
Detstvo.
Narodila sa ako Isabela Yolanda Moner, v Clevelande v štáte Ohio. jej matka, sa narodila v Lime, v štáte Peru a otec pochádza z Louisiany. Jej rodným jazykom je španielčina. V roku 2019 si zmenila svoje umelecké meno z Moner na Merced na počesť jej zosnulej babky. 
Kariéra.
Mercedová chcela odmalička herečkou, pričom bola inšpirovaná herečkami ako Shirley Temple a Judy Garland. Začínala v miestnom komunitnom divadle už ako šesťročná. Ako desaťročná debutovala na Broadwayi v inscenácii "Evita", v ktorej spievala v španielčine s Rickym Martinom.
V roku 2014 bola obsadená do hlavnej úlohy v televíznom seriáli "100 Things to Do Before High School". V roku 2016 hrala vo filme "Ako prežiť strednú".
V roku 2018 sa pripojila k hereckému obsadeniu ako Josh Brolin, Catherine Keener a Jeffrey Donovan vo filme "Sicario 2: Soldado". 
V roku 2019 si zahrala vo filme "Dora a stratené zlaté mesto". V roku 2023 si zahrala vo filme "Madam Web" a v rovnakom roku mal premiéru aj film "".
József Reményi

József Reményi (* 23. január 1877, Košice – † 25. december 1977, Budapešť) bol maďarský sochár medailér a dizajnér mincí.
Po štúdiu v Taliansku a Nemecku pracoval ako učiteľ aplikovaného umenia a neskôr bol nominovaný umeleckým riaditeľom maďarskej mincovne. Považoval sa za jedného z tvorcov maďarského numizmatického umenia, navrhol viac ako 900 plakiet a mincí vrátane niekoľkých mincí maďarskej meny forint.
Život.
József Reményi navštevoval v rokoch 1902 až 1905 školu priemyselného dizajnu a potom pracoval v štúdiu Eduarda Telcsa, kde sa stretol aj s prácou Adolfa von Hildebranda. V roku 1907 navštívil Taliansko. V roku 1909 odišiel do Mníchovského štúdia Georga Roemera o pôsobil tam 3 mesiace.
Ako sochár vytvoril napríklad bronzovú sochu s názvom "A súlydobó" (1912), ženský súbor "Női akt" a Női akt 1, ale aj "Álló női akt".
Reményi sa stal obzvlášť známym ako medailér. Navrhol viac ako 2000 pamätníkov, mincí, medailí a odznakov. Jedným z jeho prvých diel (1908) bola bronzová plaketa s názvom "Kalotaszeg", ktorá predstavovala štyri ženy v ľudových kostýmoch transylvánskej oblasti "Kalotaszeg". Ďalšie jeho dielo nieslo názov "Aurora" (1913, v striebornom aj bronzovom vyhotovení). Vytvoril taktiež diela ako: železný odznak "Kötözőhely" (1916), pamätné medaile na počesť 100. výročia smrti Ludwiga Van Beethovena (1927) a pamätné medaile pri výročí 150. narodenín Ignáca Semmelweisa (1968). V roku 1948 navrhol sériu mincí k 100. výročiu maďarskej revolúcie v rokoch 1848/1849 s portrétom Sándora Petőfiho. Dizajn sa nachádzal na minciach v hodnote 5, 10 a 20 forintov.
József Reményi vyučoval v niekoľkých inštitúciách. V roku 1919 spoločne s Bénim Ferenczym, v rokoch 1928 až 1943 v škole pre priemyselný dizajn a od roku 1932 do roku 1943 aj v odbornej škole. Od roku 1943 sa stal nástupcom umeleckého riaditeľa štátnej mincovne Lajosa Berána. V roku 1948 nastúpil do dôchodku.
Je pochovaný na cintoríne "Farkasréti" v Budapešti.
V roku 2012, pri príležitosti 125. narodenín Józsefa Reményiho, Maďarská národná banka predstavila zberateľskú mincu v nominálnej hodnote 5000 forintov, na ktorej je vyobrazená jeho podobizeň.
Prevodník

Prevodník je zariadenie, ktoré premieňa energiu z jednej formy na druhú. Prevodník zvyčajne premieňa signál jednej formy energie na signál inej formy. Prevodníky sa často používajú v automatizačných, meracích a riadiacich systémoch, kde sa elektrické signály konvertujú do/z iných fyzikálnych veličín (energia, sila, krútiaci moment, svetlo, pohyb, poloha, teplota a iné).
Druhy.
Prevodníky možno klasifikovať do dvoch hlavných skupín:
Prevodníky možno takisto klasifikovať podľa toho, akým smerom cez ne prechádza informácia. Patria sem napríklad senzory, ktoré prijímajú a reagujú na signál/podnet z okolia. Senzor vytvára signál, ktorý reprezentuje informáciu známu o okolí, ktorá sa potom využíva v telemetrii a informačných a kontrolných systémoch.
Zastupiteľstvo Košického samosprávneho kraja

Zastupiteľstvo Košického samosprávneho kraja je jedným z orgánov Košického samosprávneho kraja.
Zastupiteľstvo zabezpečuje výkon činností a rozhoduje o kľúčových témach Košického samosprávneho kraja. Pôsobnosť Zastupiteľstva Košického samosprávneho kraja určuje zákon NR SR č. 302/2001 Z. z. o samospráve vyšších územných celkov (zákon o samosprávnych krajoch) v platnom znení.
Zastupiteľstvo sa skladá z 57 poslancov volených v priamych voľbách. Predseda Košického samosprávneho kraja je zároveň aj predsedom zastupiteľstva.
História.
Pred zastupiteľstvom pôsobil ako správny orgán v Česko-Slovenskej republike od 1. januára 1949 "Krajský národný výbor" Košického kraja.
Historicky prvé zasadnutie Zastupiteľstva Košického samosprávneho kraja sa uskutočnilo 19. decembra 2001.
Zloženie.
Volebné obdobie 2022 – 2026.
Politické zastúpenie v krajskom zastupiteľstve.
"Pozri aj: "
Zo všetkých zastúpených poslancov je 23 nezávislých poslancov, 12 za ALIANCIU, 5 za SMER–SD a Sme rodina. Kresťanskodemokratické hnutie má 4 poslancov, SaS, PS, DOBRÁ VOĽBA a Umiernení 3 poslancov, STAROSTOVIA A NEKA taktiež 3 poslancov, HLAS 2 poslancov a koalícia OĽaNO, NOVA, KÚ, ZMENA ZDOLA, Demokratická únia Slovenska, ZA ĽUDÍ tiež 2 poslancov. Občianska konzervatívna strana, SNS aj zoskupenie Demokrati, DS, ŠANCA, ODS majú po jednom poslancovi.
Komisie zastupiteľstva.
Zastupiteľstvo si zriaďuje podľa zákona 302/2001 Z. z. komisie ako svoje poradné, kontrolné, iniciatívne orgány, a to buď ako stále alebo dočasné orgány. Ich činnosť sa riadi "Rokovacím poriadkom komisií zastupiteľstva". Košický samosprávny kraj má zriadené nasledujúce komisie:
Skalné (vrch v Laboreckej vrchovine)

Skalné () je vrch v Laboreckej vrchovine, krajinnom celku Nízkych Beskýd. Leží nad obcou Vyšná Pisaná, približne severne od Svidníka. 
Poloha.
Nachádza sa v severozápadnej časti vrchoviny, v Prešovskom kraji, okrese Svidník a na katastrálnom území obce Vyšná Pisaná a Šarbov. Najbližšími sídlami sú juhovýchodne situovaný Šarbov a Krajná Porúbka, južne sa nachádza Vyšná a Nižná Pisaná, juhozápadne Dlhoňa a Havranec, severne na území Poľska obec Olchowiec. Je súčasťou Chránenej krajinnej oblasti Východné Karpaty.
Opis.
Skalné leží v dlhej rázsoche, vybiehajúcej južným smerom z hraničného hrebeňa v masíve Stávok (). Východným smerom sa nachádza Dzial (), Zimny wierch (), Lipovina (), Murinčiak () a Čierťaž (), južným Prokopec (), Za Búčkami (), Javorie (), Rohuľa () a Dubica (), západne Kalinec (), Pomierka (), Filipovský vrch (), Kačurák () a Čeršľa () a severným Dobańce (), Stávok (), Kury wierch () a Lysý vrch (). Západné a južné svahy odvodňuje Kapišovka, voda z východných odteká Lysým potokom rovnako do Ladomirky v povodí Ondavy. Na vrchol vedie značená turistická trasa. 
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Laboreckej vrchoviny a neďalekej Ondavskej vrchoviny, ojedinele aj Busov, Čergov, Slanské a Vihorlatské vrchy, výnimočne aj Tatry.
Porubský potok (prítok Ladianky)

Porubský potok je potok v geomorfologickom celku Beskydské predhorie a v jeho geomorfologickom podcelku Záhradnianska brázda v regióne Šariš v Prešovskom kraji v okrese Prešov. Je ľavostranným prítokom vodného toku Ladianka. Má dĺžku .
Prameň.
Pramení v v centrálnej až východnej časti územia obce Okružná v lesnom extraviláne na severnom svahu lesa Veľký laz v okrese Prešov v Prešovskom kraji. 
Opis toku.
Od prameňa tečie severným smerom v lesnom extraviláne obce Okružná, pravým brehom obmýva les Dolinky, preteká cez les Kráľovčík, v opúšťa územie Okružnej a vteká na územie obce Šarišská Poruba. Vteká do poľnohospodárskeho extravilánu, v sa rozteká do dvoch ramien, pravé (východné) rameno preteká stredom intravilánu, ľavým brehom obmýva pole Pastovník, pravým brehom obmýva pole Nad debričkami, ľavé (západné) rameno tečie na západ od intravilánu, ľavým brehom obmýva pasienok Uhlisko, v priberá ľavostranný bezmenný prítok pritekajúci z pasienka Vyšná hora, v sa obe ramená stekajú. Vodný tok meandruje v poľnohospodárskom extraviláne, preteká cez pole Nad potokmi, v vteká na územie obce Lada, preteká vez intravilán Lady, v ústi do Ladianky ako jej ľavostranný prítok v poľnohospodárskom extraviláne na území obce Lada. Ladianka ďalej ústi do Sekčova. Pramení a preteká na území obce Okružná, preteká územím obce Šarišská Poruba a ústi na území obce Lada v okrese Prešov v Prešovskom kraji. Nemá dôležitejší prítok. 
Pôvod názvu.
Názov vodného toku má pôvod v názve obce Šarišská Poruba, cez územie ktorej preteká. Názov obce má pôvod v charakteristickom výskyte vyrúbaného lesného porastu, priestoru vyrúbaného lesa. Vývoj názvu obce podľa dochovaných stredovekých listín: 1410 Mathyuswagasa, 1773 Vagas, 1920 Vagaš, 1948 Šarišská Poruba. Maďarské "vágás" = slovenské "poruba". Zo slovného základu druhého prvku názvu obce "poruba" rozšírením o formant prídavného mena "-ský" a po kombinácii so všeobecným podstatným menom "potok" s významom "menší prirodzený vodný tok" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena Porubský potok ako súčasť veľmi početnej skupiny názvov v slovenskej toponymii, najmä hydronymii. Hydronymum Porubský potok bolo štandardizované v roku 2013. V súčasnej slovenskej štandardizovanej hydronymii hydronymum Porubský potok nie je jedinečným názvom (február 2024).
Pakost rozčapený

Pakost rozčapený () je jednoročná bylina z čeľade pakostovité ("Geraniaceae"). Jeho prirodzený areál sa rozprestiera od Európy po juhozápadnú Sibír a západné Himaláje.
Opis.
Pakost rozčapený je jednoročná bylina, vysoká 30 až 50 cm. Byle sú poliehavé až vystúpavé, rozkonárené, dolu riedko, hore hustejšie odstávajúco mäkko chlpaté a žliazkaté.
Stonkové listy sú protistojné, dolné dlhostopkaté, prízemné sú v ružici a zavčasu odumierajú. Čepele sú v obryse okrúhle, s priemerom 4 až 8 cm, do troch štvrtín dlaňovito strihané, dolné sú dlaňovito päťdielne, horné trojdielne, na oboch stranách mäkko chlpaté. Prílistky sú vajcovito kopijovité, na okraji dlho brvité.
Kvety sú usporiadané v dvojkvetých vidliciach, ktoré sú kratšie ako podporný list. Kvetné stopky sú za plodu sklonené. Ružová päťpočetná koruna je pravidelná. Kvetné lupienky sú voľné, obrátene srdcovité, na báze zúžené do krátkeho, jemne chlpatého nechtíka, na vrchole plytko vykrojené a trocha dlhšie ako kalich. Semenník je päťpuzdrový, s jednou čnelkou rozdelenou na päť blizien. Tyčiniek je desať, nitky sú na báze kopijovito rozšírené. Päťpočetný kalich má lístky voľné, vajcovité, žliazkaté, dvojžilové alebo trojžilové, dlhé 4 až 5 mm, na vrchole s výraznou osťou.
Zobákovité plody sú páperisté, s tromi až štyrmi priečnymi rebrami, dlhé do 8 mm. Po dozretí sa rozpadávajú na päť na vrchole spojených plôdikov. Guľovité semená sú jemne sieťkované.
Rozšírenie.
Prirodzené rozšírenie pakosta rozčapeného sa rozprestiera od Európy po juhozápadnú Sibír a cez Turecko, severný Kaukaz, Irán a Afganistan až po čínsky Sin-ťiang a západné Himaláje. 
V Európe sa nevyskytuje v Portugalsku, Belgicku, Holandsku, Dánsku, na Britských ostrovoch a v Nórsku a Fínsku.
Na Slovensku je na celom území pomerne vzácny. Výskyty boli ojedinele zaznamenané v Malých Karpatoch, Slovenskom stredohorí, Slovenskom rudohorí a na Muránskej planine.
Ekológia.
Pakost rozčapený obsadzuje vhodné stanovištia od nížin do podhorského stupňa. Rastie na suchých svahoch, vo viniciach, v krovinách, na úhoroch, okrajoch ciest a zboreniskách. Vyhovujú mu výhrevné, vlhkejšie, výživné, zásadité a hlinité pôdy. Kvitne od mája do augusta. Na Slovensku je hodnotený ako zraniteľný druh.
Železničná zastávka Ťahanovce

Železničná zastávka Ťahanovce () je železničná zastávka na okraji Košíc v mestskej časti Ťahanovce.
Zastávka je súčasťou železničného uzla Košice. Leží na trati ŽSR č. Žilina - Košice, v medzistaničnom úseku Kostoľany nad Hornádom - Košice. Zároveň ňou prechádza medzinárodná železničná trať č. , ktorá začína v Košiciach a končí v poľskom meste Muszyna. Zastávka nie je vybavená žiadnym zariadením pre cestujúcich a neumožńuje kúpu cestovných lístkov. Nástupíštia sú upravené a disponujú elektrickými stožiarovými svetlami.
Turistická značkovaná trasa číslo 8146

 Turistická značkovaná trasa číslo 8146 je žltá trasa v Malých Karpatoch, ktorá spája rázcestie Výtok, chata Dolina s Brezovou pod Bradlom cez sedlo Komárová. Dĺžka trasy je 8,5 km. Turistická trasa je v správe Klubu slovenských turistov.
Joseph Franz von Jacquin

Joseph Franz von Jacquin alebo aj Jozef František Jacquin (* 7. február 1776, Banská Štiavnica† 26. október 1839, Viedeň) bol prírodovedec, lekár.
Životopis.
Rodák z Banskej Štiavnice, syn profesora chémie a mineralógie a metalurgie na Banskej akadémii v Banskej Štiavnici Mikuláša Jacquina študoval na gymnáziu vo Viedni. K prírodným vedám ho priviedol v mladom veku jeho otec. Vo Viedni študoval medicínu, chémiu, zoológiu a botaniku. Promoval v roku 1788 na Viedenskej univerzite ako doktor medicíny. Na objednávku cisára Jozefa II. v rokoch 17881791 uskutočnil študijné pobyty v Nemecku, Holandsku a Veľkej Británii. Po otcovi zdedil funkciu profesora botaniky a chémie na Viedenskej univerzite, ktorú zastával od roku 1797 až do odchodu do dôchodku v roku 1838.
V roku 1834 ho cisár František menoval správcom cisárskej záhrady v paláci Belvedere vo Viedni. V roku 1820 sa stal vládnym radcom a v roku 1838 bol vyznamenaný rytierskym krížom Rádu svätého Štefana. Od roku 1808 bol členom korešpondentom Bavorskej akadémie vied. V roku 1820 bol zvolený za člena Nemeckej akadémie prírodných vied Leopoldina. V roku 1821 bol zvolený za zahraničného člena Kráľovskej švédskej akadémie vied. V roku 1830 sa stal čestným členom Pruskej akadémie vied. V roku 1806 bol povýšený do barónskeho stavu.
Fantastická štvorka (2025)

Fantastická štvorka (v anglickom origináli The Fantastic Four: First Steps) je americký akčný film z roku 2025 od režiséra Matta Shakmana, natočený na motívy komiksov od vydavateľstva Marvel Comics o superhrdinoch z týmu Fantastická štvorka. Jedná sa o 37. film v MCU a je súčasťou 6. fázy Marvel Cinematic Universe a Mnohovesmírnej ságy.
Spoločnosť Walt Disney v decembri 2017 súhlasila s dohodou o akvizícii spoločnosti 21st Century Fox vrátane jej dcérskej spoločnosti 20th Century Fox. Generálny riaditeľ Disney Bob Iger uviedol, že plánujú integrovať Fantastickú štvorku do Marvel Cinematic Universe (MCU), spolu s X-Menmi a Deadpoolom. Obchod v hodnote 71,3 miliardy dolárov bol oficiálne dokončený v marci 2019. Film bol oznámený v roku 2019 na udalosti Comic-Con. V decembri 2020 bol Jon Watts oznámený ako režisér filmu. V apríli 2022 Watts oznámil, že od tohto projektu odstupuje pretože si chce dať prestávku od superhrdinských filmov. V septembri 2022 na Disney podujatí D23 bol Matt Shakman oznámený ako režisér filmu. V rovnakom mesiaci boli Jeff Kaplan a Ian Springer najatí ako scenáristi. Do marca 2023 bol Josh Friedman najatý na prepísanie scenáru. Vo februári 2024 bolo oznámené hlavné herecké obsadenie.
Dej.
Hrdinovia z Fantastickej štvorky musia spojiť sily proti neznámemu zlu.
Produkcia.
Produkcia filmu sa začala 30. júla 2024 v Londýne a bude trvať 5 mesiacov. Natáča sa pod pracovným názvom Blue Moon.
Obsadenie.
Vedec a vodca Fantastickej štvorky, ktorý sa dokáže naťahovať.
Johnnyho sestra a členka Fantastickej štvorky, ktorá sa dokáže zneviditeľniť.
Mladší brat Sue a člen Fantastickej štvorky, ktorý dokáže ovládať plamene ohňa a nechať sám seba vzbĺknuť vďaka čomu dokáže aj lietať.
Reedov blízky priateľ, bývalý astronaut a člen Fantastickej štvorky, ktorého koža je odolná voči čomukoľvek a pripomína oranžový kameň.
Vesmírna bytosť so striebornou pokožkou, ktorá cestuje naprieč vesmírom na plavidle pripomínajúce surf.
Obrovská kozmická entita, ktorá konzumuje planéty naprieč vesmírom, aby si udržala svoju životnú silu.
John Malkovich, Paul Walter Hauser a Natasha Lyone boli obsadený do nezverejnených úloh.
Objaviť by sa mala aj záporná postava Mole Man a AI robot H.E.R.B.I.E..
Robert Downey Jr. sa objaví ako Victor Von Doom / Doctor Doom.
Premiéra.
"Fantastická štvorka" bude mať premiéru v slovenských kinách 24. júla 2025. Americká premiéra sa uskutoční 25. júla 2025. Prvýkrát bola premiéra naplánovaná na 7. novembra 2024.